
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 127 
                                                                din 27 mai 2021
privind desfășurarea evenimentului gastronomic ”Street Food Fest Sighișoara”,

în perioada 13 – 15 august 2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.438/11.05.2021 şi la Consiliul Local Sighișoara cu nr. 13.821/14.05.2021, de referatul de aprobare, înregistrat cu nr. 13.440/11.05.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresele înregistrate la Municipiul Sighişoara cu nr. 7.848/17.03.2021, respectiv nr. 11.680/20.04.2021, prin care S.C. Swap Corp S.R.L. solicită sprijin pentru organizarea evenimentului gastronomic ”Street Food Fest Sighișoara”, în perioada 13 – 15 august 2021, în Municipiul Sighișoara, pe terenul aparținând domeniului public din Cetatea Medievală, respectiv: Piața Muzeului (zona cuprinsă între Biserica Evanghelică și primărie), Piața Muzeului (zona de sub Turnul cu Ceas, Casa Venețiană), Piața Muzeului (zona de lângă Școala de Muzică), Parcul Petofi Sandor, „Piața Rățuștelor”, Piața Cetății (amplasarea scenei principale), Strada Școlii și Galeria Bătrânelor Doamne, pentru desfășurarea secțiunilor artistice, culturale și interactive din cadrul evenimentului, precum și a activităților gastronomice;  

Ținând cont de faptul că, este primul festival din Sighișoara de tip Food Festival cu restaurante mobile, iar manifestarea completează în mod fericit calendarul evenimentelor culturale din municipiul nostru și ținând cont că, acest eveniment se va desfășura încă de la prima ediție sub auspiciile municipalității, precum și impactul major pe care acest eveniment îl are în promovarea imaginii Sighișoarei;

Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor şi taxelor locale pentru anul 2021;

Văzând prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 13.439/11.05.2021, prin care se propune şi se justifică oportunitatea organizării evenimentului gastronomic ”Street Food Fest Sighișoara”, în perioada 13 – 15 august 2021, în Municipiul Sighișoara, pe terenul aparținând domeniului public din Cetatea Medievală, respectiv: Piața Muzeului (zona cuprinsă între Biserica Evanghelică și primărie), Piața Muzeului (zona de sub Turnul cu Ceas, Casa Venețiană), Piața Muzeului (zona de lângă Școala de Muzică), Parcul Petofi Sandor, „Piața Rățuștelor”, Piața Cetății (amplasarea scenei principale), Strada Școlii și Galeria Bătrânelor Doamne,    pentru desfășurarea secțiunilor artistice, culturale și interactive din cadrul evenimentului, precum și a activităților gastronomice;  

   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (9) lit. „a” și „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă desfășurarea evenimentului gastronomic ”Street Food Fest Sighișoara”, organizat de S.C. Swap Corp S.R.L., în Municipiul Sighișoara, în perioada 13 – 15 august 2021.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, astfel: Piața Cetății, Piața Muzeului, Galeria Bătrânelor Doamne, Parcul Petofi Sandor, „Piața Rățuștelor” și Strada Școlii, potrivit planului de situație, anexa nr. 1 la prezenta hotărâre.

(3) Pentru terenul aparținând domeniului public din Cetatea Medievală ocupat de scena principală (în Piața Cetății) și scena secundară (în Piața Muzeului), se va percepe o taxă pentru ocuparea domeniului public stabilită conform art. 3, lit. ”j”, Anexa nr. 8 din Hotărârea Consiliului Local Sighișoara nr. 82/30.04.2020, taxă pe care organizatorul o va achita la casieria Municipiului Sighişoara.
Art. 2. (1) Activitatea artistică și interactivă din cadrul evenimentului ”Street Food Fest Sighișoara” 2021, se va desfășura în perioada 13 – 15 august 2021, pe terenul aparținând domeniului public din Cetatea Medievală, astfel: Piața Muzeului (zona cuprinsă între Biserica Evanghelică și primărie), Piața Muzeului (zona de sub Turnul cu Ceas, Casa Venețiană), Piața Muzeului (zona de lângă Școala de Muzică), Parcul Petofi Sandor, „Piața Rățuștelor”, Piața Cetății și Strada Școlii, pentru care se va percepe o taxă pentru ocuparea domeniului public stabilită conform art. 3, lit. ”j”, Anexa nr. 8 din Hotărârea Consiliului Local Sighișoara nr. 82/30.04.2020, taxă pe care organizatorul o va achita la casieria Municipiului Sighişoara.

(2) Activitatea culturală din cadrul evenimentului ”Street Food Fest Sighișoara” 2021, se va desfășura în perioada 13 – 15 august 2021, pe terenul aparținând domeniului public din Cetatea Medievală, respectiv Galeria Bătrânelor Doamne, pentru care se va percepe o taxă pentru ocuparea domeniului public stabilită conform art. 3, lit. ”k”, Anexa nr. 8 din Hotărârea Consiliului Local Sighișoara nr. 82/30.04.2020, taxă pe care organizatorul o va achita la casieria Municipiului Sighişoara.
Art. 3. (1) Activitatea de comerț se va desfășura numai în următoarele zone din perimetrul de desfășurare al evenimentului: alimentație publică – Piața Muzeului (zona între Biserica Evanghelică și primărie, zona de sub Turnul cu Ceas, Casa Venețiană, zona de lângă Școala de Muzică), Piața Cetății, Parcul Petofi Sandor, „Piața Rățuștelor” și Strada Școlii.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului ”Street Food Fest Sighișoara” 2021, se percepe o taxă pentru ocuparea domeniului public stabilită conform Anexei nr. 8 din Hotărârea Consiliului Local Sighișoara nr. 82/30.04.2020, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţii comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara.

(3) Este interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, fără îndeplinirea cumulativă a condiţiilor prevăzute la art. 3 din prezenta, sens în care vor fi aplicate dispoziţiile legale sancţionatorii.
Art. 4. Se aprobă Regulamentul de organizare și desfășurare a evenimentului ”Street Food Fest Sighișoara”, 13 – 15 august 2021, conform anexei nr. 2, care face parte integrantă din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fond Locativ, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și S.C. Swap Corp S.R.L.
Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Logistic și Administrativ;

  1 ex. Serviciul Relaţii Publice și Comunicare;
  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;
  1 ex. Muzeul de Istorie;
  1 ex. Serviciul Public Poliţia Locală;
  1 ex. S.C. Swap Corp S.R.L.
18 ex.  
B.A. 
